CELEX: 32018R0223
Language: sl
Date: 2018-02-15 00:00:00
Title: Izvedbena uredba Komisije (EU) 2018/223 z dne 15. februarja 2018 o spremembi Uredbe Sveta (ES) št. 314/2004 o nekaterih omejevalnih ukrepih proti Zimbabveju

16.2.2018   
            
            
               SL
            
            
               Uradni list Evropske unije
            
            
               L 43/10
            
         IZVEDBENA UREDBA KOMISIJE (EU) 2018/223
   z dne 15. februarja 2018
   o spremembi Uredbe Sveta (ES) št. 314/2004 o nekaterih omejevalnih ukrepih proti Zimbabveju
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 314/2004 z dne 19. februarja 2004 o nekaterih omejevalnih ukrepih proti Zimbabveju (1) in zlasti člena 11(b) Uredbe,
   ob upoštevanju naslednjega:
   
               (1)
            
            
               Priloga III k Uredbi (ES) št. 314/2004 navaja osebe in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Sklep Sveta 2011/101/SZVP (2) navaja fizične in pravne osebe, za katere veljajo omejitve, določene v členu 5 navedenega sklepa, Uredba (ES) št. 314/2004 pa uveljavlja navedeni sklep v obsegu, v katerem je potrebno ukrepanje na ravni Unije.
            
         
               (3)
            
            
               Svet je 15. februarja 2018 sklenil posodobiti vnos ene osebe v Prilogi k Sklepu 2011/101/SZVP, ki vsebuje seznam oseb in subjektov, za katere veljajo omejitve. Svet je to imenovano osebo identificiral kot nekdanjega predsednika Zimbabveja, odgovornega za dejavnosti, ki resno spodkopavajo demokracijo, spoštovanje človekovih pravic in pravno državo.
            
         
               (4)
            
            
               Prilogo III k Uredbi (ES) št. 314/2004 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Priloga III k Uredbi (ES) št. 314/2004 se spremeni, kot je določeno v Prilogi k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. februarja 2018
      
         
            Za Komisijo
         
         
            V imenu predsednika
         
         
            Vodja službe za instrumente zunanje politike
         
      
   
   
      (1)  UL L 55, 24.2.2004, str. 1.
   
      (2)  Sklep Sveta 2011/101/SZVP z dne 15. februarja 2011 o omejevalnih ukrepih proti Zimbabveju (UL L 42, 16.2.2011, str. 6).
   
      PRILOGA
      Priloga III k Uredbi (ES) št. 314/2004 se spremeni:
      Vnos naslednje fizične osebe pod naslovom „I. Osebe“:
      
         
                     Ime (in vsi vzdevki)
                  
                  
                     Podatki za identifikacijo
                  
                  
                     Razlogi za uvrstitev na seznam
                  
               
                     
                                 „(1)
                              
                              
                                 Mugabe, Robert Gabriel
                              
                           
                  
                     predsednik, rojen 21.2.1924; št. potnega lista: AD001095
                  
                  
                     predsednik vlade, odgovoren za dejavnosti, ki resno spodkopavajo demokracijo, spoštovanje človekovih pravic in pravno državo“
                  
               
      se nadomesti z naslednjim:
      
         
                     Ime (in vsi vzdevki)
                  
                  
                     Podatki za identifikacijo
                  
                  
                     Razlogi za uvrstitev na seznam
                  
               
                     
                                 „(1)
                              
                              
                                 Mugabe, Robert Gabriel
                              
                           
                  
                     rojen 21.2.1924; št. potnega lista: AD001095
                  
                  
                     nekdanji predsednik, odgovoren za dejavnosti, ki resno spodkopavajo demokracijo, spoštovanje človekovih pravic in pravno državo“